Raivo Aeg

Raivo Aeg (sündinud 4. juulil 1962) on Eesti poliitik ja endine riigiametnik, XIII Riigikogu liige ja endine justiitsminister (2019–2021).

Ta on olnud ka Politseiameti peadirektor (2005–2008) ja Kaitsepolitseiameti peadirektor (2008–2013).

Haridus
Raivo Aeg on lõpetanud 1980. aastal Kingissepa 1. Keskkooli ja 1985. aastal Tallinna Polütehnilise Instituudi masinaehituse erialal.

Töökäik
Aastatel 1985–1987 töötas Aeg Paide Masinatehases tsehhijuhatajana, seejärel ELKNÜ Paide rajoonikomitee instruktori ja osakonnajuhatajana. 1987–1988 täiendas Aeg end Kiievis NSV Liidu Siseministeeriumi kõrgematel kursustel ning 1988–1991 töötas Saaremaal miilitsaülema asetäitjana poliitilise kasvatuse alal.

Aeg on töötanud Saare Politseiprefektuuris vaneminspektorina 1992, Saare Politseiprefektuuri Kuressaare linna politseijaoskonna komissarina 1994, Saare Politseiprefektuuri aseprefektina 1994–1996, Rapla Politseiprefektuuri politseiprefektina 1996–1999, Politseiameti korrakaitseosakonna politseidirektorina 1999–2003, Politseipeadirektori asetäitja julgestuspolitseis 2004–2005 ning politseipeadirektorina 2005–2008.

29. maist 2008 kuni 2013. aastani oli ta Kaitsepolitsei peadirektor.

12. novembril 2010 sai ta Kaitsepolitsei peadirektorina politseikindralinspektori teenistusastme.

Aastatel 2017–2019 oli ta Tallinna linnavolikogu liige.

29. aprillist 2019 kuni 26. jaanuarini 2021 oli ta justiitsminister.

Poliitiline tegevus
Oktoobris 2014 teatas Isamaa ja Res Publica Liit, et Raivo Aeg astub nende erakonda ja kandideerib Riigikokku.Raivo Aeg astub IRL-i ja kandideerib riigikokku, ERR uudised, 28. oktoober 2014 Aeg kandideeris 2015. aasta Riigikogu valimistel valimisringkonnas nr 5 ja osutus 2001 häälega valituks.http://rk2015.vvk.ee/acquired-mandates.html 
Aeg oli 2017. aasta kohaliku omavalitsuse volikogude valimistel Isamaa ja Res Publica Liidu Tallinna linnapea kandidaat. Ta valiti volikokku ning oli Tallinna linnavolikogu Isamaa ja Res Publica Liidu fraktsiooni liige.

Ta kandideeris 2023. aasta valimistel Riigikokku, kogus valimisringkonnas nr 4 (Harju- (v.a Tallinn) ja Raplamaa) 418 häält ning ei osutunud valituks.

Tunnustus
 2008 – Kotkaristi II klassi teenetemärk
 2022 – Vabaduse Tammepärja aumärkVabaduse Tammepärja aumärgi kavalerid

Viited

Välislingid

 Rasmus Kagge, Raivo Aeg lubab vältida Antropovi vigu Postimees, 16. september 2005
 Tänasest on politseipeadirektor Raivo Aeg 15. september 2005
 Raivo Aeg raadiosaates "Kukul külas", 6. mai 2007, 1. osa, 2. osa
Raul Vinni, Kaitsepolitsei peadirektor Raivo Aeg: luure otsib alati reetureid Saarte Hääl, 12. märts 2012

Kategooria:Kaitsepolitseiameti peadirektorid
Kategooria:Eesti politseinikud
Kategooria:Eesti riigiametnikud
Kategooria:XIII Riigikogu liikmed
Kategooria:Kotkaristi II klassi teenetemärgi kavalerid
Kategooria:Sündinud 1962